ഔദ്യോഗിക പരിപാടികളില് മദ്യപാനം നിര്ബന്ധം ഇല്ലെങ്കില് തൊഴില് മേഖലയില് ഉയരാന് ആകില്ല ലൈംഗിക ചുവയുള്ള തമാശകളും മദ്യപിച്ച് ബോധം കെടുത്തി കീഴ്ജീവനക്കാരിയെ ബലാത്സംഗം ചെയ്ത ആലിബാബ ഉദ്യോഗസ്ഥനെ പിരിച്ചുവിട്ടു ചൈനയിലെ തൊഴില് സംസ്കാരം പ്രതിസ്ഥാനത്ത് ബീജിങ്: ചൈനീസ് സാങ്കേതിക ഭീമനായ ആലിബാബയിലെ ഒരു ബലാത്സംഗ കഥ ചൈനീസ് സമൂഹ മാധ്യമങ്ങളില് വൈറലാകുമ്ബോള് ഉയര്ന്ന് വരുന്നത് ചൈനയിലെ തൊഴില് സംസ്കാരത്തിനെതിരെയുള്ള പ്രതിഷേധമാണ്. കഴിഞ്ഞമാസം ചൈനീസ് സമൂഹ മാധ്യമമായ വീബോയില് വൈറലായ ഒരു വനിതാ ജീവനക്കാരിയുടെ അനുഭവത്തിലൂടെയാണ് ആലിബാബയിലെ ഈ സംഭവം പുറംലോകമറിഞ്ഞത്. ഔദ്യോഗിക ആവശ്യത്തിനായി യാത്രയിലായിരുന്നു ഇവര്. യോഗങ്ങള്ക്കും ചര്ച്ചകള്ക്കും ഒടുവില് അത്താഴവിരുന്നില് ഇവര് മദ്യപിക്കാന് നിര്ബന്ധിതയായി അമിതമായി മദ്യപിച്ച ഇവര്ക്ക് ബോധം നഷ്ടമാവുകയായിരുന്നു. പിറ്റേന്ന് രാവിലെ ഉണര്ന്നപ്പോള് തന്റെ ഹോട്ടല് മുറിയില് പൂര്ണ്ണ നഗ്നയായി കിടക്കുകയായിരുന്നു എന്ന് ഇവര് പറയുന്നു. ഹോട്ടലില് നിന്നും ലഭിച്ച സി സി ടി വി ദൃശങ്ങളില് സീനിയര് മാനേജര് ഒന്നിലധികം തവണ തന്റെ മുറിയിലേക്ക് വന്നതായി കണ്ടു എന്നാണ് ഇവര് പറഞ്ഞത്. ഈ കഥ പുറത്തുവന്നതോടെ ആലിബാബ ഈ സീനിയര് മാനേജരെ ജോലിയില് നിന്നും പിരിച്ചുവിട്ടു. എന്നാല്, ഇക്കാര്യത്തില് ഒരു കേസ് റെജിസ്റ്റര് ചെയ്യുവാന് കഴിയില്ലെന്ന നിലപാടാണ് ചൈനീസ് പൊലീസിനുള്ളത്. മദ്യപിച്ച് ലക്കുകെട്ട യുവതിയുടെ അടുത്ത് ഒരാള് ചെയ്തെന്നു പറയപ്പെടുന്ന കാര്യം ഒരിക്കലും ഒരു കുറ്റമായി പരിഗണിക്കാനാവില്ലത്രെ! ഈ തീരുമാനം സമൂഹമാധ്യമങ്ങളില് ഒരു വന് പ്രതിഷേധത്തിന് കളമൊരുക്കി. അതോടൊപ്പം തന്നെ ചൈനയുടെ തൊഴില് സംസ്കാരത്തിനെതിരെയും കടുത്ത പ്രതിഷേധം ഉയരുകയാണ്. അനുസരിച്ചില്ലെങ്കില് അത് ബഹുമാനക്കുറവായി കണക്കാക്കപ്പെടും ചൈനയിലെ മാത്രമല്ല, കിഴക്കന് ഏഷ്യയിലെ പൊതുവായ തൊഴില് സംസ്കാരത്തില് മദ്യപാനത്തിന് വലിയൊരു സ്ഥാനമാണുള്ളത്. വ്യക്തിബന്ധങ്ങള് വ്യാപാരബന്ധങ്ങള് നിര്ണ്ണയിക്കുന്നതില് കാര്യമായ പങ്കാണ് ഈ രാജ്യങ്ങളിലെ വിപണിയുടെ പൊതുസ്വഭാവം അതുകൊണ്ടുതന്നെ ജോലിയുടെ ഭാഗമായുള്ള മദ്യപാനം ഇവിടെ ബിസിനസ്സ് പ്രക്രിയയുടെ ഒരു അവിഭാജ്യഘടകമായി തുടരുകയാണ്. ജപ്പാനിലെ നോമിക്കായ്, ദക്ഷിണ കൊറിയയിലെ ഹീസിക് തുടങ്ങിയ ചടങ്ങുകളെല്ലാം തന്നെ ഇതിന്റെ ഭാഗമാണ്. ചൈനയില് ജോലിയുടെ ഭാഗമായ മദ്യപാനം നടക്കുന്നത് സാധാരണയായി ആഡംബര് അത്താഴ വിരുന്നുകളിലാണ്. ബായ്ജു എന്ന മദ്യമാണ് ഇവിടെ ഏറെ ജനപ്രിയമായത്. 60 ശതമാനം ആല്ക്കഹോള് അടങ്ങിയതാണ് ഈ മദ്യം. താഴ്ന്ന ഉദ്യോഗസ്ഥര് ഉന്നത ഉദ്യോഗസ്ഥരോട് മദ്യം നിറച്ച ഗ്ലാസ്സുകള് ഉയര്ത്തിപ്പിടിച്ച് ചിയേഴ്സ് പറഞ്ഞുവേണം ഇവിടങ്ങളില് ബഹുമാനം പ്രകടിപ്പിക്കാന്. അതുപോലെ തങ്ങളുടെ കക്ഷികളെ സന്തോഷിപ്പിക്കാന് ശ്രമിക്കുന്ന ബിസിനസ്സുകാരും ഇപ്രകാരം ചെയ്യും. മദ്യത്തോടൊപ്പം ചില ഔപചാരികമായസംഭാഷണങ്ങള് മാത്രമേ ഉണ്ടാകാറുള്ളു എന്ന് ടെക് അനലിസ്റ്റായ റുയി മാ പറയുന്നു. ഒരുമിച്ചിരുന്ന് മദ്യപിക്കുന്നതിലാണ് കാര്യം. പലപ്പോഴും ഉന്നത ഉദ്യോഗസ്ഥര് അവര്ക്ക് കഴിക്കാന് കഴിയാതെ ബാക്കി വരുന്ന മദ്യം കഴിക്കുവാന് കീഴ്ജീവനക്കാരെ നിര്ബന്ധിക്കാറുമുണ്ടെന്ന് അവര് പറയുന്നു. മേലധികാരിയോട്പറ്റില്ല എന്നു പറയാന് പറ്റില്ല, കാരണം, ചൈനയില് നിലനില്ക്കുന്ന ഉദ്യോഗസ്ഥ മേധാവിത്വം അത്ര ശക്തമാണ്. അതുകൊണ്ടു തന്നെയാണ് ഇഷ്ടമല്ലെങ്കിലും വിരുന്നിനുള്ള ക്ഷണം നിരസിക്കാന് പുതിയതായി ജീവനക്കാര്ക്ക് കഴിയാതെ പോകുന്നതും. അങ്ങനെ ക്ഷണം നിരസിച്ചാല് അത് ബഹുമാനക്കുറവായി പരിഗണിക്കും. തൊഴിലില് ഉയര്ച്ച ആഗ്രഹിക്കുന്ന ഒരാളും അത്തരത്തിലൊരു മനോഭാവം മേലധികാരിയില് ഉണ്ടാക്കുവാന് താത്പര്യപ്പെടില്ല. മര്ക്കറ്റ് അനലിസ്റ്റായ ഹാന്യു ലിയു പറയുന്നു. അത്തരം ഒത്തുചേരലുകളില് പങ്കെടുത്തില്ലെങ്കില് തൊഴിലിടങ്ങളില് പാര്ശ്വവത്ക്കരിക്കപ്പെടും. സഹപ്രവര്ത്തകരില് നിന്നുപോലും സഹായവും സഹകരണവും ലഭിക്കാതെവരും. ഇതില് ഒളിഞ്ഞിരിക്കുന്ന അപകടം മനസ്സിലാക്കി സര്ക്കാര് ഉദ്യോഗസ്ഥന്മാര് ജോലിക്കിടയിലോ, ജോലിയുടെ ഭാഗമായിട്ടോ മദ്യപിക്കരുതെന്ന നിയമം ചൈനീസ് സര്ക്കാര് കൊണ്ടുവന്നിരുന്നു. എന്നാല് സ്വകാര്യമേഖലയില് ഇത് ഇന്നും ശക്തമായി നിലനില്ക്കുകയാണ്. കഴിഞ്ഞ ജനുവരിയില്ഒരു മദ്യപാന മത്സരത്തില് പങ്കെടുക്കാന് മേലുദ്യോഗസ്ഥന് നിര്ബന്ധിച്ചതിനാല് അമിതമായി മദ്യപിച്ച് ഒരു സെക്യുരിറ്റി ഗാര്ഡ് മരണമടഞ്ഞ സംഭവം റിപ്പോര്ട്ട് ചെയ്യപ്പെട്ടിരുന്നു. അയാളുടെ ചികിത്സാ ചെലവുകള് കമ്ബനി വഹിച്ചതല്ലാതെ മറ്റൊരു നടപടിയും ഉണ്ടായില്ലെന്നാണ് പ്രാദേശിക മാധ്യമങ്ങള് റിപ്പോര്ട്ട് ചെയ്തത്. അതുപോലെ കഴിഞ്ഞ ഓഗസ്റ്റില് ഒരു ബാങ്ക് ജീവനക്കാരന് മദ്യപാനത്തിനുള്ള ക്ഷണം നിരസിച്ചതിന്റെ പേരില് മേലുദ്യോഗസ്ഥരില് നിന്നും പീഡനമേല്ക്കേണ്ടിവന്നത് സമൂഹമാധ്യമങ്ങളില് പങ്കുവച്ചിരുന്നു. തന്റെ മുഖത്ത് അടിക്കുകയും അശ്ലീലപദങ്ങള് ഉപയോഗിച്ച് അഭിസംബോധന ചെയ്യുകയും ചെയ്തു എന്നായിരുന്നു ഈ യുവാവ് എഴുതിയത്. തുടര്ന്ന് നടത്തിയ അന്വേഷണത്തില് മേലുദ്യോഗസ്ഥന് കുറ്റംചെയ്തതായി തെളിഞ്ഞെങ്കിലും ഒരു മുന്നറിയിപ്പ് മാത്രമായിരുന്നു ശിക്ഷ. ഇരയായ യുവാവിനോട് ബാങ്ക് ക്ഷമ ചോദിക്കുകയും ചെയ്തിരുന്നു. ഈ നെറികെട്ട തൊഴില് സംസ്കാരം ഇല്ലാതെയാകുമോ ? നേരത്തേ സൂചിപ്പിച്ചതുപോലെ വ്യക്തിബന്ധങ്ങള്ക്ക് ഏറെ പ്രാധാന്യമുള്ളതാണ് ചൈനീസ് വിപണി. വ്യക്തിബന്ധങ്ങളാണ് പ്രധാനമായും ബിസിനസ്സ് ഡീലുകള്ക്ക് നിദാനമാകാറുണ്ട്. അത്തരം സാഹചര്യത്തില് ഇതുപോലുള്ള ആഘോഷങ്ങള് തുടരുക തന്നെ ചെയ്യും. എന്നിരുന്നാലും ഇതുപൊലെ പൊതുജനരോഷം ഉയരുന്ന സാഹചര്യത്തില് ഇന്നത്തെ നിലയില് ഇത് അധികനാള് തുടരുകയില്ലെന്നാണ് സമൂഹ ശാസ്ത്രജ്ഞര് പറയുന്നത്. തൊഴിലിന്റെ ഭാഗമായ മദ്യപാനം എന്ന പരിപാടി കാലങ്ങളായി തുടരുന്നുണ്ടെങ്കിലും ആലിബാബയിലെ കാര്യം ലോകമറിയുവാന് ഇടയാക്കിയത് അത് സമൂഹ മാധ്യമങ്ങളില് വന്നതിനാലാണെന്നാണ് പൊതുവെ വിലയിരുത്തപ്പെടുന്നത്. മറ്റേതു രാജ്യത്തെ ജനങ്ങളേക്കാളും സമൂഹമാധ്യമങ്ങളില് മുഴുകുന്നവരാണ് ചൈനീസ് ജനത. അതുകൊണ്ടു തന്നെ അവരെ സ്വാധീനിക്കാനും കൂടുതല് കഴിയുക സമൂഹ മാധ്യമങ്ങള്ക്ക് തന്നെ. ഇവിടെ ഉയരുന്ന രോഷം കണ്ടില്ലെന്ന് നടിക്കുവാനും സര്ക്കാരിനാവില്ല. അതുകൊണ്ടുതന്നെ കോര്പ്പറേറ്റുകളെ വരുതിയില് നിര്ത്താന് ഷീ കൊണ്ടുവരുന്ന പുതിയ പരിഷ്കാരങ്ങളുടെ ഭാഗമായി ഇത്തരം മദ്യപാന സദസ്സുകള്ക്കും വിലക്ക് ഏര്പ്പെടുത്തിയേക്കും എന്നാണ് പുറത്തുവരുന്ന സൂചനകള്. Stories you may Like